Ephomoghiạn kụ isabị oḅaạl-ologhi arughunotu. Efesọs 5:33
Ekpo-onhụ phọ Enaạn eḅẹm mọ apinien arọl ghan igbo oniin olephiri-oọny r’oniin anhịr-ephoph bịn.
Olom dị amoọgh ephomoghiạn razoọm ghan anhịr phọ odị eyoghoyoghọ eten r’onaghạn aḍughụm.
Anhịr ilhom aḅophoghạn adaphạn ghan olom mọ odị.
Ibạm-anmụny onaghanạn ghan burude r’aburunhiin abidị.
Moọgh igbiririph aḅilẹ akpẹ oḍuomologhi, ka/gbagarạ ḅilẹ ka/tọl dọl e/kpẹ oḍuomologhi. Kolosị 3:5, 8-10
Ekpo-onhụ phọ Enaạn eḅẹm mọ olom aphomoghiạn anhịr phọ odị idiphọ aloor phọ odị ḅilẹ mọ anhịr-ilhom alọgh eghuan dị eḍiinyaan olom mọ odị.
Orolạn-esi dị u/lo pạ apinien phọ abeeph ni. Omoọgh anmariịr epel oniin ḅilẹ omoogh aburulom epel oniin egina phọ amem mọ ebeeph kẹn ni.
Ekpọ-onhụ phọ aJihova retughemị ghan rughunotu ipẹ bidị komoọgh bọ oḅaạl-ologhi.